Ir-Regolament tal-Kummissjoni (KE) Nru 384/2001
tas-26 ta’ Frar ta’ l-2001
li jemenda r-Regolament (KE) Nru 2636/1999 fir-rigward tal-komunikazzjoni ta’ data dwar il-prezz medju ta’ kull grupp ta’ varjetajiet ta’ tabakk mhux maħdum
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2075/92 tat-30 ta’ Ġunju ta’ l-1992 dwar l-organizzazzjoni komuni tas-suq fit-tabakk mhux maħdum [1], kif l-aħħar emendat bir-Regolament (KE) Nru 1336/2000 [2], u b’mod partikolari Artikolu 21 tiegħu,
Billi:
(1) Fl-interessi ta’ l-amministrazzjoni soda, l-Istati Membri għandhom ikunu mitluba sabiex jikkomunikaw data dwar il-prezz medju attwalment imħallas mill-ewwel intrapriżi ta’ l-ipproċessar, peżat bil-kwantitajiet imwassla għal kull lott ta’ tabakk mhux maħdum.
(2) Il-miżuri provduti f’dan ir-Regolament huma in konformita’ ma’ l-opinjoni tal-Kumitat ta’ Ġestjoni għat-Tabakk mhux maħdum,
ADOTTAT DAN IR-REGOLAMENT:
Artikolu 1
Anness II li jinsab mar-Regolament tal-Kummissjoni (KE) Nru 2636/1999 [3] huwa sostitwit bl-Anness li jinsab ma’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Frar 2001.